[{"text_idx": "#000003", "text": "Mae digwyddiadau yn cael eu cynnal ledled y DU i gofio\u2019r foment, am 11 pm ar 4 Awst 1914, pan aeth Prydain i ryfel."}, {"text_idx": "#000008", "text": "Dywedodd y Prif Weinidog Carwyn Jones:"}, {"text_idx": "#000010", "text": "\u201cMae digwyddiadau yn cael eu cynnal ym mhob cwr o Gymru heddiw i gofio. Maen nhw\u2019n ffordd o sicrhau na fyddwn ni fyth yn anghofio moment sydd wedi effeithio ar fywydau pob un person sy\u2019n byw yng Nghymru."}, {"text_idx": "#000011", "text": "\u201cMae\u2019r digwyddiadau hyn yn golygu oedi am foment i gofio aberth dynion a menywod cyffredin o gymunedau ledled Cymru, a chofio cost y rhyfel erchyll a\u2019r effaith sydd wedi\u2019i gweld ar ein cenedl ac sydd wedi siapio\u2019r Gymru rydyn ni gyd yn ei hadnabod heddiw.\u201d"}, {"text_idx": "#000013", "text": "\u201cMae\u2019n iawn i ni gofio\u2019r rheini a gymerodd ran yn y Rhyfel Byd Cyntaf yn ystod y flwyddyn ganmlwyddiant hon a phob amser. Rydyn ni i gyd yn teimlo\u2019n ddiymhongar wrth gofio aberth y rheini a ymladdodd a\u2019r cymunedau gartref.\u201d"}, {"text_idx": "#000014", "text": "Y Prif Weinidog sy\u2019n arwain rhaglen goffa\u0301u canmlwyddiant y rhyfel Llywodraeth Cymru, Cymru\u2019n Cofio Wales Remembers 1914-1918. Gan weithio gyda chyrff allweddol, y nod yw darparu rhaglen gynhwysol yn cynnwys digwyddiadau ac arddangosfeydd cenedlaethol a gweithgareddau yn y gymuned, er enghraifft gwaith ymchwil i gofebau rhyfel lleol, yn ogystal a\u0302 phrosiectau addysgol amrywiol."}, {"text_idx": "#000016", "text": "\u201cRwy\u2019n falch o gael arwain ein rhaglen goffa\u0301u, gyda\u2019r nod o roi cyfle i bawb gofio\u2019r cyfnod pwysig hwn yn ein hanes ac i ddysgu mwy."}, {"text_idx": "#000017", "text": "\u201cMae\u2019r frwdfrydedd mae ein pobl ifanc wedi\u2019i ddangos wedi fy nghalonogi i\u2019n fawr. Drwy ennyn diddordeb yn y digwyddiadau rhwng 1914 a 1918, a\u2019r effeithiau pellgyrhaeddol a gafodd y rheini, rydyn ni\u2019n sicrhau nad yw\u2019r aberth a wnaed yn cael ei anghofio a bod y gwersi a ddysgwyd yn cael eu pasio ymlaen i\u2019r cenedlaethau sydd i ddod.\u201d"}]